**DAN ŽALOSTI U OPĆINI HRVACE**



 Na temelju članka 47. Statuta Općine Hrvace, donio sam odluku da se utorak 12. rujna 2023. godine, proglašava Danom žalosti na području Općine Hrvace zbog tragičnog stradanja mlade djevojke u prometnoj nesreći koja se dogodila 15. rujna 2023. godine u Dicmu.

 Dan žalosti obilježit će se spuštanjem zastava Republike Hrvatske i Općine Hrvace na pola koplja na zgradi Općine Hrvace, kao i na ostalim zgradama u kojima se nalazi sjedište institucija, udruga i klubova na području Općine Hrvace koje imaju istaknute zastave. Tijekom Dana žalosti neće se održavati  programi i događaji sa zabavnim obilježjima.

 Pozivaju se pravne i fizičke osobe koje obavljaju ugostiteljsku djelatnost da svoje poslove obavljaju primjereno Danu žalosti.

Suosjećam s obitelji i prijateljima smrtno stradale djevojke. Počivala u miru Božjem!

Općinski načelnik Dinko Bošnjak